**Жанашу.**

Боб Пирс

*«Иса көптеп жиналған халықты көргенде, оларға жаны ашыды. Себебі адамдар бағушысы жоқ қойлардай қалжыраған бейшара күйде болатын.».*

*(Матай 9:36)*

Екінші Дүниежүзі соғысы аяқтала бергенде, Боб Пирс тибет шекарасының жанында орналасқан елшілік мектебі мен жетімдерге арналған үйі бар ғимаратқа келді, ол жерді неміс әпкелеріміз жетекшілік ететін. Сол жерде Пирс бір кішкентай қызды байқап қалды, ол суықтан қалшылдап, тастан жасалған баспалдақта отыр еді. Сырт бейнесіне қарағанда, қыз дұрыстап тамақ ішпеген, әрі суықтан қорғанатын жылы киімі де болған жоқ. Оның жасы шамамен тоғыз-онда болатын, алайда оның жүдеп кеткен бет-жүзінен және бақырайған көздерінен, қиналып отырғаны көрінетін, таңқалғаны соншалық, ол осы кезге дейін өз өмірінде бұндайды көрген жоқ еді.

Жаны қатты ашыған Прис сондағы әпкелердің бірінен, сол қыз жайлы «біле ме екен», деп сұрады. Ол; «ия, ол күнде осы жерге келіп, отырып-отырып кетеді. Қыздың өзі мектепке келгісі келеді, бірақ бізде бос орын жоқ», деп жауап берді.

Оның жауабына қанағат етпеген Пирс бір нәрсені байқады; «Меніңше жалғыз бала соншалықты ауыр жүк болады деп ойламаймын. Егер қыз оқығысы келсе, онда ол үшін бір орын табылмайды ма?», деп сұрады.

Әпкеміз бұрылып оған былай деп жауап берді; «Біз солай-ақ жасағымыз келеді; бір орын таптық, сосын тағы да бір орын сұрады. Ал қазір бізде жоспарымыздан төрт есе артық балалар бар. Біз азық қорын мүмкіндігінше созып жатырмыз. Мен өзімнің табағымнан, тағы да үш баланы тамақтандырамын, басқа әпкелерімізде тура солай жасап жатыр. Егер жақын күндері қандай да бір азық-түлік сатып алмасақ, онда ары қарай беретін тамағымыз қалмайды. Сондықтан біз қазір бірде бір баланы ала алмаймыз!».

Шыныменде жағдай қиын екен, алайда Пирс оған көне алмады. «Қалайша оған келісуге болды», деп сөзін жалғастырды. «Енді көмек сұрап, есік алдына келіп отырған балаға, қалай одан бас тартасыз. Бір нәрсе жасауға болмайды ма?».

Әлгі әпкеміз үндемей, қыздың қолынан ұстап, Пирске жақын келіп, былай сұрады; «Сіз оған не істегіңіз келеді?».

Осы оқиға «Бүкіл әлемдік мақсат-аян» деген ұйымды бастауға түрткі болды, осы ұйым мыңдаған ұлдар мен қыздарды тамақтандырып, киіндіре алды. Сол сәтте Пирс бір нәрсе істеді, менде соның орнында болсам, тура солай жасар едім. Ол қалтасын ақтарып, бар ақшасын әлгі әйелге беріп, азық-түлік сатып алып, мына баланы тамақтандырыңдар, деді.

Боб Пирс өте мейірімді адам болды, оның жаны ашығанына, менің жүрегім елжіреді, сонымен қатар мыңдаған, мыңдаған адамдарда солай болды. Мен қызметтен кейін Бобпен бірге кафеде отырған, жексенбілік сол кешті ешқашан ұмыта алмаймын. Мен және менің досым, және Бобтан басқа ешкім кафеде болған жоқ. Оның айтқан корей халқының қиындықтары, біздің жүрегімізге қатты батты. Ол айтып жатқан кезде, оның көздері жасқа толды, аққан көз жасы бетімен тамшылап барып, ішіп отырған кофесіне тамып, саптаяғының түбіне дейін жетті.

Мүмкін біреу басқа жолды таңдар ма еді. Мен Азияда тұрып, кедейшілікті, ауруларды және жиіркенішті нәрселерді көрдім. Бір нәрсе байқағаным, егер еш нәрсеге көңіл аудармасаң, онда кез келген бақытсыз жағдайларға назарың аумайды, сөйтіп ақырындап уақыт келе ешнәрсе байқамайтын боласың. Кішкентай әлемнің артында қиыншылық үйреншікті өмірмен жасырынып қалады. Тәни аштық, рухани аштық біздің табалдырығымыздың жанында болады, алайда біз оны көргіміз келмейді, өйткені ол бізге ұнамайды. Бірақ шын мәнінде ол бар.

Жетімдер үйінің қызметшісі қойған; «Сіз оған не істегіңіз келеді?», деген сұрағы, үлкен қайырымдылық ұйымын ашуға себеп болды. Бұл сұраққа әркім шын жүрегінен жауап беруге тиіс. Осы әлемнің барлық адамдарының мұқтаждығы жайлы ойланатын болсақ, сіз таң қаласыз, алайда сіз бір адам туралы ойланып көріңіз, ол мүмкін сіздің көшеңізде тұрады, сіздің көршіңіз, немесе қақпаңыздың арғы жағында тұратын шығар, енді мынаған жауап беріңіз; «Мен оған не істей аламын?». Сіз сол кезде бірден қараңғылықтың ғайып болғанын сезесіз, тым болмағанда бір қадамға жылжисыз. Адамдардың мұқтаждығы бір-бірден, бірақ әртүрлі уақытта келеді, ақыр соңында әрбір адам осы сұраққа жауап беруі керек; «Мен оған не істей аламын?».